Document ID: 31995R2095

ΚΑΝΟΝΙΣΜΟΣ (ΕΚ) αριθ. 2095/95 ΤΗΣ ΕΠΙΤΡΟΠΗΣ της 31ης Αυγούστου 1995 για τον καθορισμό της τιμής του μη εκκοκκισμένου βάμβακος στη διεθνή αγορά
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την πράξη προσχώρησης της Ελλάδας, και ιδίως τις παραγράφους 3 και 10 του πρωτοκόλλου αριθ. 4 σχετικά με το βαμβάκι, όπως τροποποιήθηκε τελευταία με τον κανονισμό (ΕΚ) αριθ. 1553/95 του Συμβουλίου (1),
τον κανονισμό (ΕΚ) αριθ. 1554/95 του Συμβουλίου της 29ης Ιουνίου 1995 για τον καθορισμό των γενικών κανόνων του καθεστώτος ενίσχυσης για το βαμβάκι και για την κατάργηση του κανονισμού (ΕΟΚ) αριθ. 2169/81 (2), και ιδίως τα άρθρα 3 και 4,
Εκτιμώντας:
ότι, σύμφωνα με το άρθρο 3 του κανονισμού (ΕΚ) αριθ. 1554/95, η τιμή του μη εκκοκκισμένου βάμβακος στη διεθνή αγορά καθορίζεται περιοδικά με βάση την τιμή της διεθνούς αγοράς που διαπιστώνεται για το εκκοκκισμένο βαμβάκι, λαμβάνοντας παράλληλα υπόψη την παραδοσιακή σχέση μεταξύ της τιμής για το εκκοκκισμένο βαμβάκι και εκείνης που υπολογίζεται για το μη εκκοκκισμένο βαμβάκι 7 ότι η εν λόγω παραδοσιακή σχέση θεσπίστηκε με το άρθρο 1 παράγραφος 2 του κανονισμού (ΕΟΚ) αριθ. 1201/89 της Επιτροπής της 3ης Μαΐου 1989 περί των λεπτομερειών εφαρμογής του καθεστώτος ενίσχυσης για το βαμβάκι (3), όπως τροποποιήθηκε τελευταία από τον κανονισμό (ΕΚ) αριθ. 2064/95 (4) 7 ότι στην περίπτωση που η τιμή της διεθνούς αγοράς δεν είναι δυνατόν να καθορισθεί κατά τον τρόπο αυτό, η εν λόγω τιμή καθορίζεται με βάση την τελευταία καθορισθείσα τιμή 7 ότι, σύμφωνα με το άρθρο 4 του κανονισμού (ΕΚ) αριθ. 1554/95, η τιμή του εκκοκκισμένου βάμβακος στη διεθνή αγορά καθορίζεται για ένα προόϊν που ανταποκρίνεται σε ορισμένα χαρακτηριστικά και λαμβάνοντας υπόψη τις πλέον ευνοϊκές προσφορές και τιμές στη διεθνή αγορά μεταξύ εκείνων που θεωρούνται ως αντιπροσωπευτικές της πραγματικής τάσης που παρατηρείται στην αγορά 7 ότι για τον εν λόγω καθορισμό υπολογίζεται ο μέσος όρος των διαπιστωθεισών προσφορών και τιμών σε ένα ή περισσότερα ευρωπαϊκά χρηματιστήρια για ένα προϊόν CAF σε ένα λιμένα της βόρειας Ευρώπης, με προέλευση διάφορες προμηθεύτριες χώρες που θεωρούνται ως οι πλέον αντιπροσωπευτικές για το διεθνές εμπόριο 7 ότι, εντούτοις, προβλέπονται προσαρμογές των εν λόγω κριτηρίων για τον καθορισμό της τιμής του εκκοκκισμένου βάμβακος στη διεθνή αγορά, έτσι ώστε να λαμβάνονται υπόψη οι διαφορές που αιτιολογούνται από την ποιότητα του προϊόντος που παραδίδεται ή από τη φύση των προσφορών και τιμών 7 ότι οι εν λόγω προσαρμογές θεσπίζονται στο άρθρο 2 του κανονισμού (ΕΟΚ) αριθ. 1201/89 7 ότι η εφαρμογή των προαναφερθέντων κριτηρίων οδηγεί στον καθορισμό της τιμής του μη εκκοκκισμένου βάμβακος στη διεθνή αγορά, στα επίπεδα που αναφέρονται κατωτέρω,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η τιμή του μη εκκοκκισμένου βάμβακος στη διεθνή αγορά που αναφέρεται στο άρθρο 3 του κανονισμού (ΕΚ) αριθ. 1554/95 καθορίζεται σε 37,134 Ecu ανά 100 χιλιόγραμμα.
Άρθρο 2
Ο παρών κανονισμός αρχίζει να ισχύει την 1η Σεπτεμβρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Αυγούστου 1995.

Labels: 2
17
6